

P R E D B E Ž N Á  I N F O R M Á C I A
(podľa zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov)


1.  Pripravovaný právny predpis:

Návrh opatrenia Ministerstva práce, sociálnych vecí a rodiny Slovenskej republiky o úprave súm a koeficientov kompenzačného príspevku baníkom.
 
2.  Základné ciele právnej úpravy: 

Podľa § 3 ods. 6 zákona č. 385/2019 Z. z. o kompenzačnom príspevku baníkom 
a o zmene a doplnení niektorých zákonov je Ministerstvo práce, sociálnych vecí a rodiny Slovenskej republiky splnomocnené vydať opatrenie, ktorým upraví sumy a koeficienty kompenzačného príspevku baníkom k 1. januáru 2027. Táto úprava sa vykoná tak, že sumy a koeficienty kompenzačného príspevku baníkom sa vynásobia koeficientom, ktorým 
sa upravili sumy životného minima k 1. júlu 2026.


3.  Zhodnotenie súčasného stavu:

Bezpredmetné; ide o právny predpis, ktorého predmetom je len vyhlásenie súm 
a koeficientov, ktorých výpočet a určenie je upravené zákonom č. 385/2019 Z. z. o kompenzačnom príspevku baníkom a o zmene a doplnení niektorých zákonov v znení neskorších predpisov.  

4.  Spôsob zapojenia verejnosti do prípravy právneho prepisu:

Verejnosť sa môže zapojiť do prípravy právneho predpisu v intenciách základného cieľa právnej úpravy podľa bodu 2.

Kontaktné údaje:
Ministerstvo práce, sociálnych vecí a rodiny Slovenskej republiky
sekcia sociálnej a rodinnej politiky
odbor sociálnej pomoci a stratégie sociálnej politiky
[bookmark: _GoBack]Špitálska 4 - 8
816 43 Bratislava

Email: andrea.gyarmathyova@employment.gov.sk

5.  Predpokladaný termín začatia pripomienkového konania:
 
Október 2026







